अभी तक उत्तरप्रदेश की मुख्यमंत्री मायावती या उनकी सरकार के किसी मंत्री की ओर से इस मुद्दे पर अधिकृत बयान नहीं आया है लेकिन माना जा रहा है कि वे राष्ट्रीय अनुसूचित जाति आयोग के फैसले का इंतजार कर रहे हैं। आयोग ने सेंसर बोर्ड से रिलीज होने के पहले फिल्म दिखाने की मांग की है। निर्देशक प्रकाश झा का कहना है कि यूपी के कुछ अधिकारियों ने उन्हें फोन-कर फिल्म के रिलीज होने के पहले उन्हें दिखाने के लिए कहा है क्योंकि फिल्म का विषय संवेदनशील है।